Odense Adresse-Contoirs Efterretninger, 1843-02-18
Udlandet. Sverrig. Kongens 2daarige Regjerings=Jubilæum. Til den Fest, som Borgerskabet i Stokholm gav til Ære for Hs. Maj. Kongen paa Børsen den 6 ds., vare indbudne Rigets Herrer, Seraphimridderne, Statsministrene, de svenske og norske Statsraader, Corps Diplomatique, høiere militaire og civile Embedsmænd, hvoriblandt Cheferne for Rigets Collegier og adskillige Administrationer, med deres Familier; de til Deres Majestæters og Kongelige Høiheders Opvartning hørende Personer, fremdeles Repræsentanter for hvert af de civile Departementer, for Banken og Rigsgjelds-Contoiret, et vist Antal Officerer o. s. v., i det Hele over 1000 Personer. Corridorerne i Børsens øverste Etage vare indrettede til Conversationsværelser, Trapper og Forstuer belagte med Maatter, og de sidste forsynede med transportable Kakkelovne. De kongelige Gemalker og Conversations Værelser vare prægtigt decorerede, ligesom de kongelige Damers Toilette-Værelser vare smagfuldt arrangerede. Dandsesalen var beklædt med rødt Tøi og glimrende oplyst. Lige for Jndgangen var anbragt en Ophøining for den kongel. Familie og Hoffet, bag hvilken en Beklædning af blaat Silketøi med Kongens Vaaben og forgyldte Kroner. En stor forgyldt Krone omgaves af Trophæer og Flag med svenske og norske Vaaben paa hver Side samt Silkedraperier af begge Nationers Farver. Lige overfor denne Balustrade var en Tribune for Musikanterne, der var beklædt med Speilglas, ligesom ogsaa Speile vare indpas sede i Vinduesnischerne. Ved begge Ender af Salen vare anbragte et Skjold, hvorpaa saaes Bogstavet (, dannet af Kronglas og oplyst, samt omgivet af Laurbær og Olieqviste. Paa det ene Skjold stod 1818 og paa det andet 1843. Denne Decoration var arrangeret af Hr. Prof. Nystrøm. Blandt det Vakkreste og Smagfuldeste var imidlertid Prydelserne i den lille Børssal og paa det Bord, ved hvilket den kongelige Familie skulde soupere; Hr. Grosserer Rosenblad havde arrangeret dette og leveret dertil en Mængde af de skjønneste Planter fra sit rige Orangeri. J Steder for Plateau opsteg nemlig i en Længde af omtrent 8 Alen midt paa Bordet i et Mosbeed, kantet med Laurbær, en Samling af blomstrende, pragtfulde Cammellier, over hvilke, paa hver Side, hævede sig Viftepalmer, Kanten af denne Rabat dannedes af tæt placerede pragtfulde Hyacinther, midt i Plateauen vare i Mos indlagte de Ord: Vive lo Roi Bordet var gjennemskaaret, saa at ingen Potter saaes derpaa. Bag ved den kongelige Families Pladser vare en Vinduesnische og tvende Piller beklædte med større tropiske Væxter, som naaede lige op til Loftet, bestaaende af to store Palmer af samme Slags som de ovennævnte, hvilke bøiede deres Kroner som et Slags Lysthuus over det kongelige Par, samt iøvrigt Bananas, Orangetræer m.m. Jnde i dette Lysthuus stod en Statue af Seiersgudinden, af Prof. Bystrøm, og det Hele oplystes af en Mængde Lys og Lamper. - Kl. 9 om Aftenen kjørte de kongelige Herskaber, fulgte af et Detaschement af Borgerskabets Cavalleri, til Børsen, hvor de bleve modtagne af de 9 Værter, 3 af Magistraten og 6 af Hovedstadens 50 "Ældste. Deres Fruer modtoge dem i den ydre Corridor, hvor de overrakte Dronningen, Kronprindsessen og den kongelige Prindsesse, hver en udmærket smuk Bouquet Blomster, hvorpaa de kongelige Herskaber, passerede videre til Salen gjennem en dobbelt Række af unge Piger, Døttre af de tilstedeværende Borgere. Efter at de Kongelige havde taget Plads, blev en Sang afsjungen af det, harmoniske Selskab, hvo paa Ballet begyndte. Til de Kongeliges Bord bleve blandt Andre indbudne Borgermester Sandblad med Frue samt Grosserer Bohnstedt. Da Førstnævnte proponerede Hs. Maj. Kongens Skaal, istemtes paa givet Tegn Nationalsangen fra alle Buffeterne. Kl. 2 forlode Deres Majestæter og de Kongelige Høibeder Ballet, som fortsattes til Kl. 3 om Morgenen. Jlluminationen i Byen var pragtfuld; alle Hovedstadens Kirker vare oplyste, og under Hs. Majestæts Kjørsel til Børsen opstege smukke Raketter.